b'\n_START_ARTICLE_\nGNU-prosjektet\n_START_PARAGRAPH_\nGNU-prosjektet er et massivt samarbeidsprosjekt for fri og \xc3\xa5pen programvare som ble startet den 27. september 1983 av Richard Stallman ved Massachusetts Institute of Technology. Dets form\xc3\xa5l er \xc3\xa5 gi brukere av datamaskiner frihet og kontroll i deres bruk av datamaskiner og datautstyr, ved \xc3\xa5 samarbeide om utviklingen og deretter tilby programvare som er basert p\xc3\xa5 f\xc3\xb8lgende rettigheter: Brukere kan fritt kj\xc3\xb8re programvaren, dele den (kopiere, distribuere), studere den og modifisere den. Programvare utviklet av GNU garanterer disse rettigheter legalt, via dens lisens.'